CELEX: 62016TN0800
Language: et
Date: 2016-11-16 00:00:00
Title: Kohtuasi T-800/16: 16. novembril 2016 esitatud hagi – Mayekawa Europe versus komisjon

23.1.2017   
            
            
               ET
            
            
               Euroopa Liidu Teataja
            
            
               C 22/44
            
         16. novembril 2016 esitatud hagi – Mayekawa Europe versus komisjon
   (Kohtuasi T-800/16)
   (2017/C 022/60)
   Kohtumenetluse keel: inglise
   
      Pooled
   
   
      Hageja: Mayekawa Europe NV/SA (Zaventem, Belgia) (esindajad: advokaadid H. Gilliams ja J. Bocken)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 11. jaanuari 2016. aasta otsus ülemäärase kasumi maksuvabastust käsitleva riigiabikava SA.37667 (2015/C) (ex 2015/NN) kohta, mida rakendas Belgia Kuningriik (1);
            
         
               —
            
            
               teise võimalusena tühistada selle otsuse artiklid 2–4;
            
         
               —
            
            
               igal juhul tühistada otsuse artiklid 2–4 selles ulatuses, milles need artiklid (a) nõuavad abi tagasinõudmist üksustelt, kelle kohta ei ole tehtud selles otsuses defineeritud „ülemäärase kasumi maksuotsust“ ja (b) nõuavad kasusaaja maksusäästuga võrdse summa tagasimaksmist, lubamata Belgial arvesse võtta muu maksuasutuse poolt tehtud ülespoole korrigeerimist; ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et tegemist on ilmse hindamisveaga, pädevuse ületamisega ja adekvaatsete põhjenduste esitamata jätmisega selles ulatuses, milles vaidlustatud otsus väidab abikava olemasolu.
            
         
               2.
            
            
               Teine väide, et rikutud on ELTL artiklit 107 ja põhjendamiskohustust ning tehtud ilmne hindamisviga selles ulatuses, milles vaidlustatud otsus liigitab väidetava kava valikuliseks meetmeks.
            
         
               3.
            
            
               Kolmas väide, et rikutud on ELTL artiklit 107 ja põhjendamiskohustust ning tehtud ilmne hindamisviga selles ulatuses, milles vaidlustatud otsus kinnitab, et väidetav kava annab eelise.
            
         
               4.
            
            
               Neljas väide, et rikutud on ELTL artiklit 107, õiguspärase ootuse ja proportsionaalsuse põhimõtteid, tehtud ilmne hindamisviga, ületatud pädevust ja jäetud esitamata adekvaatsed põhjendused selles ulatuses, milles otsus kohustab Belgiat riigiabi tagasi nõudma.
            
         
      (1)  Komisjoni 11. jaanuari 2016. aasta otsus (EL) 2016/1699 ülemäärase kasumi maksuvabastust käsitleva riigiabikava SA.37667 (2015/C) (ex 2015/NN) kohta, mida rakendas Belgia (teatavaks tehtud numbri C(2015) 9837 all) (ELT L 260, 2016, lk 61).